Luarea de ostatici din nord-vestul Franţei s-a încheiat / Agresorul a fost reţinut.
Un individ înarmat a luat ostatice mai multe persoane într-o bancă din oraşul francez Havre. Trei persoane au fost eliberate în cursul negocierilor cu autorităţile. Bărbatul a formulat revendicări privind situaţia poporului palestinian. Autorul luării de ostatici din oraşul francez Havre s-a predat, iar toţi ostaticii au fost eliberaţi nevătămaţi.
Individul care a sechestrat mai multe persoane într-un filială bancară din oraşul francez Havre a eliberat toţi ostaticii, anunţă surse din cadrul serviciilor de securitate citate de cotidianul Le Figaro şi de postul France Bleu Normandie.Ultimul din cei şase ostatici a fost eliberat joi în jurul orei 23.00 (24.00, ora României), au declarat sursele citate.Agresorul, în vârstă de 34 de ani, s-a predat autorităţilor şi a fost reţinut. Nicio persoană nu a fost rănită.ȘTIRE INIȚIALĂUn individ înarmat a luat ostatice mai multe persoane, joi seară, într-o filială bancară din centrul oraşului Havre, situat în nord-vestul Franţei, afirmă surse citate de Agenţia France-Presse şi de cotidianul Le Figaro.Bărbatul, înarmat cu un pistol, a pătruns într-o filială a Băncii Bred din Havre şi a luat ostatice şase persoane. În scurt timp, o femeie a fost eliberată, potrivit postului France Bleu Normandie. Ulterior, agresorul a mai eliberat două persoane.La locul luării de ostatici au sosit membri ai forţelor speciale de poliţie.Potrivit cotidianului Paris-Normandie, individul a formulat revendicări referitoare la situaţia poporului palestinian."Nicio persoană nu a fost rănită", a declarat un oficial din cadrul Poliţiei.